MÉMOIRES. 
354 
Magesté, après que Dieu nous aura prouveu d’une bonne paix, ordon¬ 
ner que chacung gentilhomme seigneur juriditionnel sera tenu à la 
garde de son lieu ou villaige, contenir ses subjectz en obéissance sans 
courir les ungs sur les aultres, et les fère vivre en paix avec ses sir- 
convoysins, sur peyne de privation de son fief et de rambourcement 
aulx intéressez par leur faulte et négligence. 
Les companies à cheval et à pied estans en garnison audit pays ne 
se sont jamais vouleu contenter du taux faict par Monseigneur le 
Mareschal de Dampville, gouverneur et lieutenant général du Roy 
audit pays, suffizant pour l’entretennement d’ung chacung; duquel 
taux le peuple se feust contenté, et par l’obéissance qu’il porte à Sa 
Magesté se feust parforcé de le fournir, combien qu’il soyt asséz 
chargé de tailhes et autres impozitions. Mais au contraire se sont 
tellement licentiéz qu’ilz se sont faictz nourrir à leur discrétion, eulx 
et leurs chevaulx; de telle sorte que la despence d’ung homme d’armes 
est venue à plus de cent cinquante livres tournois pour moys, de l’ar- 
chier et cheval légier à plus de quatre vingtz livres tournois pour 
moys, du cappitaine de gens de pied à plus de cent cinquante livres 
pour mois, et du simple soldat à plus de trente livres tournois pour 
moys, et à l’équipolant des autres membres desdites companies; et 
non contantz de ce, les soldatz ont contrainctz leurs hostes leur bailler 
argent pour s’abilher; tellement que le pouvre peuple en demeure 
destruyct et ruyné; et ont plus monté lesdites folles que quatre tailhes 
qu’ilz payent au Roy. 
Sembleroyt bon, sauf le bon plaisir de Sadite Magesté, pourveoir 
doresnavant de solde ausdites gens de guerre à cheval et à pied, à la 
charge de payer de gré à gré, sur peyne d’estre casséz, et aultres pey- 
nes ordonnéez par les ordonnances et reiglementz sur ce faictz. 
La noblesse qu’est la force de la justice ne tient compte d’obéir aulx 
magistratz et officiers d’icelle; ains se rend proterve, desobéissante, 
rebelle, usant de menasses bien souvant efïectuéez contre les officiers 
d’icelle, violer et expolier les prisons des prisoniers, retirer et favo- 
rir les malfacteurs. Sembleroyt bon, sauf le bon plaisir du Roy, en¬ 
joindre estroictement à ladite noblesse l’obéissance aulx commande- 
mentz des officiers de ladite justice, sur peyne de la privation de 
leurs fiefz et autres contenues èz ordonnances de Sadite Magesté. 
[De l’ordre qu’est en la justice.] 
Quand au quatriesme poinct, de l’ordre qu’est en Injustice, est à 
considérer que l’estât de ladite justice est plus corrompu qu’il ne 
feust, il y a cent ans, ne jamais, de mémoire d’homme; car au lieu 
que le peuple doyve receveoir soulaigement, fin et compozition de 
leurs difïérentz, paciffication entre eulx, ilz ne receoivent que ruyne, 
mysères, destructions et pouvreté; laquelle peste et contagion est 
advenue à ladite justice par les moyens et occasions quy s’ensuivent. 
Premièrement, la justice estant chose sacrée venant immédiatement 
de Dieu, ne devant estre profanée, mais communiquée aux officiers 
